Čadečka (potok)

Čadečka () je potok v Poľsku a na Slovensku, v severovýchodnej časti okresu Čadca a v juhovýchodnej časti powiatu cieszyńskieho. Je to pravostranný prítok Čierňanky s dĺžkou približne  (z toho iba približne  na Slovensku) a je tokom V. rádu. Je to jeden z mála poľských vodných tokov, ktoré ležia v úmorí Čierneho mora.

Prameň
Pramení v Sliezskych Beskydách na južných svahoch vrchu Ochodzita (), pod priesmykom Rupienka v nadmorskej výške približne , neďaleko hranice s powiatom żywieckim.

Smer toku
Spočiatku tečie na západ až severozápad údolím na južnom okraji zastavaného územia dediny Koniaków, prechádza do katastra dediny Jaworzynka, kde sa postupne stáča na juh a tečie stále údolím na okraji zástavby smerom k štátnej hranici, ktorú dosahuje v lokalite Kotelnica. Po prekročení hranice v katastrálnom území obce Skalité sa stáča na juhozápad, kde vytvára hlboké údolie, ktoré premosťuje Most Čadečka na diaľnici D3. Tesne pred ústím potok vstupuje do katastra obce Čierne.

Geomorfologické celky
Západné Beskydy, časti:
Sliezske Beskydy (v Poľsku)
Jablunkovské medzihorie (na Slovensku)

Ústie
Čadečka sa vlieva do Čierňanky na okraji obce Čierne a rozdeľuje jej tok na dve časti: časť od prameňa po tento sútok sa často označuje ako Skaliťanka.

Obce
Gmina Istebna
dedina Koniaków
dedina Jaworzynka
Skalité
Čierne
časť Vyšný koniec

Referencie 

Potoky na Slovensku
Potoky v Poľsku
Povodie Kysuce
Vodné toky v Sliezskych Beskydách
Vodné toky v Jablunkovskom medzihorí
Vodné toky v okrese Čadca